Arthur da Costa03.02.15, 11:40
We are ba...	Pierre Fourie04.06.13, 14:01
Ek het een van die ontkalkers van Scalestop geinstalleer by my huis. Groot was my verbasing toe en aan die einde van hierdie seisoen my Waterverkoeler...	Show More Testimonials Bruidegom ŉ week voor troue geskiet | Maroela Media
Seymore Coetsee, ŉ bruidegom wat volgende Saterdag sou trou, is Vrydag dood na ŉ fratsongeluk met sy eie vuurwapen.
Beeld berig Coetsee (34), bestuurder van die luukse Swala Lodge-wildsplaas sowat 30km wes van Bela-Bela, is geskiet terwyl hy ŉ wasmasjien geskuif het in die huis waarin hy en sy verloofde sou bly na die troue.
Bryan Thomas, die wildsplaas se eienaar, het aan Beeld gesê die geweer het bo-op die wasmasjien gelê. Dit het op die vloer geval en ŉ skoot het afgegaan, aangesien die veiligheidspen nie aan was nie. Die koeël het Coetsee in die maag getref en by sy rug uitgegaan.
Sam Sampson (34), Coetsee se verloofde, het ŉ paar tree van hom af gestaan toe die voorval plaasgevind het. Coetsee het in ŉ ambulans onderweg na ŉ hospitaal in Pretoria, aan die skietwond beswyk.
Trudie Laubscher, Coetsee se tannie, het gesê die familie is verpletterd. “Dit is verskriklik om familielede wat regmaak vir ŉ vreugdevolle geleentheid mee te deel dat hulle nou eerder ŉ begrafnis gaan bywoon,” het sy gesê.